b'\n_START_ARTICLE_\nUskontotieto\n_START_PARAGRAPH_\nUskontotieto on oppiaine.\n_START_SECTION_\nOpetus eri maissa\n_START_PARAGRAPH_\nUskontotieto on oppiaineena muun muassa Ruotsissa. Koska Ruotsin valtio on sitoutunut evankelis-luterilaiseen katsomukseen, kirkon valta-aseman on katsottu vaikuttavan uskontotiedon opetukseen. Valtionkirkkoon kuulumattomille on annettu vapautusta opetuksesta._NEWLINE_Kaikille yhteisen etiikan opetuksen mallia toteutetaan Bulgariassa, Espanjassa, Latviassa, Papua-Uudessa-Guineassa, Intiassa, Indonesiassa, Japanissa, Nepalissa, Pakistanissa ja Filippiineill\xc3\xa4. Esimerkiksi Bulgariassa oppiaine on pohdiskelevaa, sen sis\xc3\xa4lt\xc3\xb6j\xc3\xa4 ovat muun muassa historia, min\xc3\xa4 ja muut, tietoisuus, rakkaus, vapaus, onni.\n_START_SECTION_\nUskonnon opetuksesta uskontotietoon?\n_START_PARAGRAPH_\nKansanedustaja Irina Krohn teki vuonna 2002 lakialoitteen uskonnon opetuksen muuttamisesta uskontotiedoksi, johon osallistuisivat kaikki oppilaat. Mallina Krohn piti Ruotsin uskontotietoa. Vapaa Ajattelija -lehti julkaisi aiheesta kielteisen kirjoituksen, jossa se syytti Ruotsin uskontotiedon opetusta ihmisoikeuksia rikkovaksi. Erkki Hartikaisen mukaan Ruotsin uskontotieteen kirjat oli tehty muuttamalla vanhat uskontokirjat "tunnustuksettomiksi" siten, ett\xc3\xa4 p\xc3\xa4\xc3\xa4sis\xc3\xa4lt\xc3\xb6, raamattuoppi, s\xc3\xa4ilyi. N\xc3\xa4in evankelis-luterilainen kirkko sai kaikki koululaiset yhteisen kristillisen opetuksen piiriin.Hartikainen on arvostellut my\xc3\xb6s Norjan uskontotietoa, josta Euroopan ihmisoikeustuomioistuin on antanut kielteisen p\xc3\xa4\xc3\xa4t\xc3\xb6ksen._NEWLINE_Vuonna 2006 uskonnon didaktiikan professori Arto Kallioniemi pohti uskonnon opetuksen tulevaisuudenn\xc3\xa4kymi\xc3\xa4 Kirkko ja kaupunki -lehdess\xc3\xa4. H\xc3\xa4nen mukaansa yhteiskunta on nopeassa muutoksessa ja luterilainen kirkkokin saattaa liukua kohti v\xc3\xa4hemmist\xc3\xb6kirkon asemaa. Kallioniemi piti nykyist\xc3\xa4 mallia, jossa eri uskonnollisiin yhteis\xc3\xb6ihin kuuluville tarjotaan omaa opetustaan, esimerkkin\xc3\xa4 uskonnonvapauden turvaavasta opetuksesta. H\xc3\xa4n my\xc3\xb6nsi sen kuitenkin olevan usein ongelmallista luokkien haajantuessa useaan eri ryhm\xc3\xa4\xc3\xa4n uskonnontunnin ajaksi. Opetuksen j\xc3\xa4rjest\xc3\xa4minen on ty\xc3\xb6l\xc3\xa4st\xc3\xa4 kouluille ja pienimpien uskontokuntien edustajat ovat huonoimmassa asemassa. Nykyisell\xc3\xa4 mallilla on kuitenkin vahva kannatus eri yhteis\xc3\xb6jen keskuudessa._NEWLINE_Keskustelu uskonnon opetuksen muuttamisesta k\xc3\xa4ynnistyi uudelleen kev\xc3\xa4\xc3\xa4ll\xc3\xa4 2008, kun Opettaja-lehden p\xc3\xa4\xc3\xa4toimittaja Hannu Laaksola ehdotti nykyisen uskonnon opetuksen tilalle kaikille oppilaille yhteist\xc3\xa4 uskontotietoa. My\xc3\xb6s opetushallituksen kehitysjohtajan Markku Rimpel\xc3\xa4n mukaan kaikkien oppilaiden olisi voitava osallistua samalle oppitunnille. H\xc3\xa4nen mielest\xc3\xa4\xc3\xa4n uskonnonopetusta tulisi kehitt\xc3\xa4\xc3\xa4 etiikan ja uskontotiedon suuntaan. Rimpel\xc3\xa4 perusteli n\xc3\xa4kemyst\xc3\xa4\xc3\xa4n lis\xc3\xa4\xc3\xa4ntyv\xc3\xa4ll\xc3\xa4 maahanmuutolla. Kysymys tulee ajankohtaiseksi hallituskauden lopulla, kun valtakunnallisia opetussuunnitelmia aletaan uudistaa.'